Diari Oficial de la Generalitat Valenciana


Sumari del DOGV 304, del 12-11-1985 (1985/805283)

ORDRE de 25 d'octubre de 1985, de la Conselleria d'Economia i Hisenda, per la qual es regulen les operacions de tancament de l'exercici 1985, en relació amb la comptabilitat de despeses Públiques de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   304

Data del DOGV
:   12-11-1985

Secció del DOGV
:   ALTRES DISPOSICIONS

Número del document
:   1985/805283


Data del document
:   25-10-1985

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 25 d'octubre de 1985, de la Conselleria d'Economia i Hisenda, per la qual es regulen les operacions de tancament de l'exercici 1985, em relació amb la comptabilitat de despeses públiques de la Generalitat Valenciana.  
L'article 21 de la Llei 4/1984, de 13 de juny, d'Hisenda Pública de la Generalitat Valenciana, obliga a la coincidència de l'exercici pressupostari amb l'any natural.   
La conseqüència més immediata és l'obligació inexcusable de justificar abans del dia 16 de gener els fons lliurats «a justificar», independentment de la data del lliurament. Amb això, hom compleix el mandat de l'article 21 esmentat de la Llei d'Hisenda Pública de la generalitat Valenciana i, d'altra banda, en res no s'hi vulnera l'article 43.3 del mateix text legal, encara que el termini de tres mesos a què aquell fa referència, no ha de ser obligatòriament idèntic en tots els supòsits, sine el major que hom concedeix per complir amb el mandat de retre comptes, i en cap circumstància no pot ultrapassar el límit del propi exercici pressupostari.   
En atenció d'aquests motius, aquesta Conselleria d'Economia i Hisenda ha ordenat el següent:   
1. Concessió automàtica de consignacions.   
Per l'import dels expedients de modificació de crèdit, l'autorització dels quals siga prestada per les Corts i pel Consell durant el mes de desembre, s'entendrà concedida automàticament consignació d'igual quantia i aplicació.   
2. Assenyalament d'havers en el mes de desembre.   
2.1. Les nòmines per percebre els havers actius i pagament extraordinari del mes de desembre es pagaran i tramitaran tot adelantant en 5 dies tots els terminis assenyalats en l'Ordre de 27 de febrer de 1985, de la Tresoreria i Intervenció Generals (DOGV núm. 245, de 22 d'abril).   
2.2. Els havers i els pagaments extraordinaris corresponents al mes de desembre seran satisfets, conjuntament, a partir del dia vint del mes esmentat.   
3. Tramitació de documents comptables en els darrers dies del mes de desembre.   
Per tal de facilitar les operacions de cap d'any, el Registre General de la Conselleria d'Economia i Hisenda no admetrà cap document comptable a partir del dia 20 de desembre, Aixo no obstant, les Conselleries continuaran expedint i remetent a la Conselleria d'Economia i Hisenda els documents esmentats a partir del primer dia hàbil del mes de gener següent, amb les limitacions incloses en l'apartat 5 d'aquesta Ordre.   
4. Prevencions sobre quantitats a justificar.   
4.1. Els manaments de pagament «a justificar» expedits amb càrrec als crèdits del Pressupost de Despeses d'aquest exercici, hauran de ser en poder de l'Ordenació de Pagament abans de 1'1 de desembre. A partir de la data esmentada no serà atesa aquesta mena de pagaments amb càrrec als crèdits disponibles de 1985.   
4.2. Acabat l'exercici econòmic, i abans del dia 16 de gener, seran retornades a la Tresoreria General les quantitats lliurades «a justificar» no satisfetes, que estiguen en poder dels distints «centres de despesa», independentment de la data en què els hagen rebuts; simultàniament, seran expedits i remesos a la Intervenció General els corresponents ADOPJ/ (inversos). per les quantitats compromeses amb càrrec als fons esmentat i no pagades, s'expediran els documents comptables oportuns AD i O. El pagament dels compromisos adquirits amb càrrec a les quantitats esmentades s'efectuarà per part de la Tresoreria General, amb el compliment previ del que ordena l'apartat 8 d'aquesta Ordre.   
5. Expedició i tramitació de documents comptables que reconeixen obligacions amb càrrec als crèdits pressupostaris de 1985.   
5.1. Els Serveis Centrals de les distintes Conselleries podran expedir i tramitar documents comptables amb càrrec als crèdits pressupostaris de 1985 fins el 15 de gener de 1986, sempre que corresponguen a despeses realitzades o compromeses fins el 31 de desembre de 1985; aquests documents s'expediran amb aquesta darrera data.   
5.2. Les Oficines d'Intervenció i Comptabilitat comprovaran la documentació justificativa dels compromisos adquirits i en rebutjaran la que no oferesca prou garanties, així com la que no tinga entrada en aquelles Oficines abans del dia 16 de gener de 1986. La documentació referida haurà de ser tramitada per les Oficines esmentades abans del següent dia 21.   
5.3. Els Interventors Delegats de la Intervenció General de la Generalitat Valenciana tindran cura, molí especialment del ompliment de les normes anteriors, per a la qual cosa podran reclaar tots els antecedents que consideren necessaris i efectuar examen i comprovació dels llibres, comptes i documentació necessaris, si convé.   
5 4. La Intervenció General de la Generalitat Valenciana podrà acordar que es realitze la intervenció material de la inversió a fi de comprovar que les adquisicions, obres o serveis s?han efectuat abans de 1'1 de gener de 1986, tot designant-hi el personal facultatiu necessari, quan la comprovació esmentada requeresca la possessió de coneixements tècnics.   
6. Anul·lacions de saldos, pressupostos, autoritzacions i disposicions.   
6.1. En acabar les operacions de tancament i amb caràcter previ a l'expedició dels documents comptables «CG» i «CP», la Intervenció General expedirà una relació de tots els saldos disponibles, per tal que el Conseller d'Economia i Hisenda puga decidir sobre la incorporació de remanents a l'exercici de 1986.   
6.2. Posteriorment, la Intervenció General expedirà, a través del Servei de Mecanització, els documents comptables «CG» i «CP» per l'import del saldo d'autoritzacions, i disposicions existents en aquella data en cada concepte pressupostari.   
7. Relacions nominals de creditors.   
La Intervenció General, amb les dates proporcionades per les Intervencions Delegades, formarà una relació nominal de creditors, classificada per serveis, capítols, articles, conceptes i programes, en què es detallaran totes les obligacions contretes, de les quals el 31 de desembre no s'hagués ordenat el pagament.   
8. Residus de pressupostos tancats.   
8.1. L'Ordenació General de Pagaments disposarà automàticament l'1 de febrer de 1986, com un acompte de consignació, d'una quantitat igual a l'import de les obligacions contretes pendents de pagament el 31 de desembre i detal·lades en les relacions nominals de creditors.   
8.2. Els manaments expedits a partir de l'1 de gener de 1986, per obligacions pendents de pagament el 31 de desembre i, com a tals, compreses en la relació nominal de creditors, seran comptabilitzats en els comptes de «Residus de Pressupostos tancats».   
Els manaments esmentats inclouran les dades necessàries per tal d'identificar-los en la relació nominal de creditors, amb referència expressa al número amb què hi figuren, i aniran amb la inscripció «Residus de Pressupostos tancats».   
9. Vigència dels manaments de pagament.   
9.1. La Tresoreria General de la Generalitat Valenciana conservarà els manaments pendents de pagament el 31 de desembre,- sense retornar-los a la Intervenció General, però estampant-hi, en lloc ben rellevant, la inscripció «Pressupost 1985», que permeta de distingir-los clarament dels que s'expedesquen a partir de 1'1 de gener amb aplicació a l'exercici de 1986.   
9.2. Els manaments expedits amb imputació a l'exercici de 1985, que no hagen estat satisfets el 31 de desembre del mateix anys, conservaran la vigència plena fins el moment en què es facen efectius als creditors, s?anul·lenb o hom en declare la prescripció.   
La Tresoreria General formarà una relació d'aquests manaments amb els requisits que s'especifiquen en l'apartat 10.   
10. Compte de manaments a pagar.   
Els saldos de «Residus de Pressupostos tancats» es justificaran amb les relacions dels pendents de pagament el 31 de desembre de 1985.   
Dins de cada relació els manaments figuraran classificats per seccions, serveis, capítols, articles, conceptes i programes amb el següent detall per columnbes: aplicació pressupostària, número de manament, import i total per Secció.   
Cada Secció anirà classificada en els grups següents:   
1. Manaments de l'exercici 1985.   
2. Manaments de l'exercici de 1984 i anteriors, no incursos en prescripció.   
3. Manaments incursos en prescripció.   
Per a la inclusió en cada grup hom tindrà en compte l'any en què foren comptabilitzats en l'Ordenació General de Pagaments.   
A les relacions esmentades s'acompanyarà un resum per cada grup, en què es detalla únicament el número de Secció i l'import, que serà totalitzat en acabat per determinar l'import dels manaments.   
11. Incorporacions de crèdit.   
11.1. Pels reintegraments de pagament (no pels reintegraments de quantitats lliurades «a justificar») produïts durant l'exercici 1985, podrà sol·licitar-se incorporacions al propi exercici, i les sol·licituds i la documentació respectives hauran d'entrar a la Conselleria d'Economia i Hisenda abans del dia 10 de desembre proper, tot i entenent que aquests crèdits incorporats seran automàticament anul·lats si no han estat compromesos fins el 31 de desembre.   
11.2. Els ingressos que s'efectuen en el Tresor de la Generalitat pel concepte «compensació de funcionaris públics» durant el darrer trimestre de 1985, podran generar crèdit en el Pressupost per a 1986, sempre que complesquen tots els requisits exigits per l'Ordre Ministerial de 16 de març de 1971, tret del que disposa el número 2.2.4 pel que fa al pressupost de l'any en què puguen acordar aquestes incorporacions.   
11.3. Els productes de les ventes de béns corrents i prestacions de serveis no previstes pressupostàriament, que s'ingressen en el Tresor de la Generalitat durant el darrer trimestre de 1985, podran generar crèdit en el Pressupost de- 1986, sempre que reunesquen tots els requisits exigits per l'Ordre Ministerial de 16 de març de 1971, tret del que disposa el número 3.3.3, en relació amb el pressupost de l'any en què puguen acordar aquestes generacions.   
12. Tramitació d'expedients de modificació de crèdit.   
Els expedients de modificació de crèdit relatius a l'exercici de 1985, disposaran d'un darrer termini de presentació davant la Conselleria d'Economia i Hisenda que acabarà el 30 de novembre de 1985.   
València, 25 d'octubre de 1985.   
El Conseller d'Economia i Hisenda  
ANTONI BIRLANGA I CASANOVA